राष्ट्रीय अभिलेखागार में गुप्तचर विभाग की यह रिपोर्ट सुरक्षित रखी हुई है। इस रिपोर्ट में संघ के अनेक कार्यकर्ताओं के नाम भी मिलते हैं, जो1942 के आंदोलन में भागीदारी करने के कारण विभिन्न स्थानों पर हिरासत में लिए गए और जेलों में सजा भुगतते रहे। इन रिपोर्टों से यह भी पता चलता है कि विदर्भ के चिमूर आष्ठी नाम के स्थान पर तो संघ के कार्यकर्ताओं ने स्वतंत्र सरकार की स्थापना भी कर ली थी। इन स्वयंसेवकों ने अंग्रेजों की पुलिस द्वारा किए गए कई प्रकार के अमाषिक अत्याचारों का सामना किया - अपनी सरकार स्थापित करने के बाद सरकारी आदेशों से हए लाठीचार्ज, गोलीवर्षा में एक दर्जन से ज्यादा स्वयंसेवक शहीद हुए थे। नागपुर के निकट रामटेक के संघ के नगर कार्यवाह श्री रमाकांत केशव देशपांडे उपाख्य बालासाहब देशपांडे को1942 के ‘अंग्रेजों भारत छोड़ो आंदोलन’ में भाग लेने पर मृत्युदंड की सजा सुनाई गई थी। परन्तु बाद में उन्हें सजा से मुक्त कर दिया गया। यह वही सज्जन हैं जिन्होंने स्वतंत्रता प्राप्ति के बाद ‘वनवासी कल्याण आश्रम’ की स्थापना की।